Putin terrorchilar nima hisobiga kuchayayotganlarini tushuntirdi

Bugungi kunda terrorchilar kuchlidirlar, chunki ular qazib olinuvchi neftning katta ulushini o‘z nazoratlariga olganlar. Bu haqda Rossiya prezidenti Vladimir Putin aytib o‘tdi. 
"Biz Yaqin Sharq mintaqasining ba'zi davlatlarida nima yuz berganini ko‘rmoqdamiz. Avvalambor Iroqda, Liviyada. Mintaqaning qolgan davlatlarida ham vaziyat og‘ir. Bu amaldagi tuzumlarning kuch bilan chetlatilishi, yo‘q qilinishi oqibatida yuz berdi. Shunchaki hokimiyatdan chetlatish emas, yetakchilarning yo‘q qilinishi oqibatida. Biz bu holat Suriyada ham yuz berishini juda istamayapmiz, aks holda butun mintaqa butkul xaosga botadi", deb aytdi Putin amerikalik rejissyor Oliver Stounga bergan intervyusida. 
4 qismdan iborat hujjatli film tarzida namoyish qilinayotgan intervyu 2015 yilning iyulidan 2017 yilning fevraligacha yozilgan.
"Terrorchilar bugunda kuchlilar, chunki ular qazib olinuvchi neftning katta miqdorini nazorat qiladilar. Muzey asori-atiqalari, san'at buyumlari sotish bilan bir qatorda ular xorijdan ko‘rsatilayotgan yordam natijasida juda kuchayib ketdilar va biz ularning yanada kuchayishiga yo‘l qo‘ya olmaymiz. Ular janubiy Yevropadan Markaziy Osiyogacha halifalik yaratishmoqchi", deb aytdi Putin va bu xavotirga solayotgan "eng katta muammo" ekanligini qo‘shimcha qildi.